nibzard/narodne-novine-full-text-markdown huggingface dataset:
## Obvezatne upute broj OLS-I o pripremama i provođenju izbora za članove Općinskog vijeća Općina Gornji Kneginec i Orle, te Gradskog vijeća Grada Trogira i Općinskog vijeća Klis i Pučišća

### NN 48/1999 (18.5.1999.), Obvezatne upute broj OLS-I o pripremama i provođenju izbora za članove Općinskog vijeća Općina Gornji Kneginec i Orle, te Gradskog vijeća Grada Trogira i Općinskog vijeća Klis i Pučišća

# IZBORNO POVJERENSTVO REPUBLIKE HRVATSKE

Na osnovu članka 29. stavka 1. Zakona o izboru članova
predstavničkih tijela jedinica lokalne samouprave i jedinica
lokalne uprave i samouprave (»Narodne novine«, broj
90/92, 69/95, 59/96 i 63/96), Izborno povjerenstvo Republike Hrvatske
propisuje

## OBVEZATNE UPUTE BROJ OLS-I

Pripreme i provođenje izbora za članove Općinskog
vijeća Općina Gornji Kneginec i Orle, na izborima
dana 20. lipnja 1999. godine, te Gradskog vijeća Grada Trogira
i Općinskog vijeća Klis i Pučišća,
na izborima dana 27. lipnja 1999. godine, vršit će
se primjenom Obvezatnih uputa Izbornog povjerenstva Republike
Hrvatske i to:

1. Obvezatne upute OLS-I o obrascima za provođenje izbora
za članove predstavničkih tijela jedinice lokalne
samouprave, odnosno jedinice lokalne uprave i samouprave (»Narodne
novine«, broj 16/97 i 19/97).

2. Obvezatne upute OLS-III o obrascima za provođenje izbora
za članove predstavničkih tijela jedinice lokalne
samouprave, odnosno jedinice lokalne uprave i samouprave (»Narodne
novine«, broj 17/97 i 25/97).

3. Obvezatne upute OLS-IV o promatračima i načinu
promatranja rada tijela za provođenje izbora za članove
predstavničkih tijela jedinice lokalne samouprave, odnosno
jedinice lokalne uprave i samouprave (»Narodne novine«,
broj 19/97, 156/98).

4. Obvezatne upute OLS-V o korištenju stručnih naziva
i akademskih stupnjeva kandidata (»Narodne novine«,
broj 21/97).

5. Obvezatne upute OLS-VI o odustanku od kandidature za izbor
članova predstavničkih tijela jedinice lokalne samouprave,
odnosno jedinice lokalne uprave i samouprave (»Narodne novine«,
broj 21/97).

6. Obvezatne upute OLS-VII o načinu glasovanja nepismenih
osoba, osoba s tjelesnom manom, te osoba koje se nalaze u bolnici,
invalidnih, bolesnih i nepokretnih osoba (»Narodne novine«,
broj 21/97).

7. Obvezatne upute OLS-VIII o načinu rada biračkog
odbora za provođenje izbora za članove predstavničkih
tijela jedinice lokalne samouprave, odnosno jedinice lokalne uprave
i samouprave (»Narodne novine«, broj 21/97).

Klasa: 013-01/99-01/01
Urbroj: 599-01-99/2
Zagreb, 18. svibnja 1999.

Predsjednik
**Ivan Mrkonjić,** v. r.

Ostalo, NN 48/1999-931
## Odluka o priznanju vojnih činova hrvatskim građanima koji su bili pripadnici različitih oružanih postrojbi, odnosno vojski na tlu Hrvatske

### NN 49/1999 (20.5.1999.), Odluka o priznanju vojnih činova hrvatskim građanima koji su bili pripadnici različitih oružanih postrojbi, odnosno vojski na tlu Hrvatske

# PREDSJEDNIK REPUBLIKE HRVATSKE

POSLANICA

PREDSJEDNIKA REPUBLIKE HRVATSKE PRIPADNICIMA BIVŠIH
VOJSKI

S obzirom na to da su mnogi pripadnici bivših vojski na tlu
Hrvatske uputili molbe za priznanje vojnih činova, a u
skladu sa sveukupnom politikom pomirbe, u prošlosti zavađenog
hrvatskog naroda, koja nam je omogućila uspostavu samostalne
i suverene hrvatske države i pobjedu u Domovinskom ratu,
kao Predsjednik Republike donio sam temeljem članka 100.
stavka 1. Ustava Republike Hrvatske i članka 47. stavka
1. točke 11. Zakona o obrani (»Narodne novine«
broj 74/93. - pročišćeni tekst, 57/96.)

## ODLUKU

### O PRIZNANJU VOJNIH ČINOVA HRVATSKIM GRAÐANIMA KOJI SU BILI PRIPADNICI RAZLIČITIH ORUŽANIH POSTROJBI, ODNOSNO VOJSKI NA TLU HRVATSKE

I.

Pripadnicima hrvatskog domobranstva, te hrvatskih antifašističkih
partizanskih snaga i JNA, priznat će se vojni činovi
pod uvjetima:

1. ako su zbog svog nacionalnog i demokratskog opredjeljenja bili
proganjani od vlasti protuhrvatskog i komunističkog režima,
ili

2. ako su djelatno, ili na koji drugi način, sudjelovali
u Domovinskom ratu, ili

3. ako su svojim držanjem i djelatnošću poticali
rastrojstvo neprijateljskih snaga i vlasti, a pomagali stvaranje
vojske i vlasti demokratske Hrvatske, ili

4. ako su svojim držanjem i djelatnošću baštinili,
te njego-vali hrvatsku vojnu tradiciju i običaje, pa time
doprinijeli stvaranju i razvoju vojske i vlasti demokratske Hrvatske,
i

5. ako dadu svečanu izjavu da žele biti uvršteni
u pričuvni sastav oružane sile samostalne i suverene
hrvatske države.

6. Iznimno od uvjeta obuhvaćenih točkom 1.-5., pravo
na priznanje vojnog čina mogu ostvariti na propisani način
i drugi hrvatski građani koji su bili pripadnici različitih
postrojbi, odnosno vojski na tlu Hrvatske, ukoliko dadu svečanu
izjavu da žele biti uvršteni u pričuvni sastav
oružane sile samostalne i suverene hrvatske države.

II.

Molbi za priznanje vojnog čina potrebno je priložiti
odgovarajuće potvrde, te preporuke dvojice djelatnih ili
pričuvnih časnika hrvatske vojske.

Molbu za priznanje vojnog čina posmrtno podnose djeca,
odnosno unuci pripadnika hrvatskog domobranstva, hrvatskih antifašističkih
partizanskih snaga ili JNA.

III.

Molbe se podnose Ministarstvu obrane, a putem Ureda za obranu,
koje će utvrditi ispunjavanje uvjeta prije donošenja
Odluke Predsjednika Republike Hrvatske i Vrhovnog zapovjednika
oružanih snaga.

IV.

Samo priznanje pričuvnog čina ne donosi nikakva
druga prava, osim prava na isticanje čina i nošenje
propisane odore hrvatske vojske u prigodi državnih i vojnih
blagdana.

V.

Ova odluka stupa na snagu danom donošenja.

Broj: 01-04-99-220/2-A8
Zagreb, 10. svibnja 1999.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA
*vrhovnik***dr. Franjo Tuđman,** v. r.

Odluka, NN 49/1999-938
## Odluka o imenovanju Domagoja Kere za generalnog konzula Republike Hrvatske u Sjedinjenim Američkim Državama, Savezna Država New York

### NN 49/1999 (20.5.1999.), Odluka o imenovanju Domagoja Kere za generalnog konzula Republike Hrvatske u Sjedinjenim Američkim Državama, Savezna Država New York

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka
17. Zakona o vanjskim poslovima (»Narodne novine« broj
48/96.), donosim

## ODLUKU

kojom se imenuje DOMAGOJ KERO za generalnog konzula Republike
Hrvatske u Sjedinjenim Američkim Državama, Savezna
Država New York, sa sjedištem u New Yorku i konzularnim
područjem koje obuhvaća sljedeće savezne države:
Connecticut, Delaware, Florida, Georgia, Maine, Massachusetts,
New Hampshire, New York, New Jersey, North Carolina, Puerto Rico,
Rhode Island, South Carolina, Vermont i Virgin Islands.

Broj: 081-99-926/2
Zagreb, 14. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 49/1999-939
## Odluka o razrješenju Domagoja Sladojevića-Šole dužnosti generalnog konzula Republike Hrvatske u Sjedinjenim Američkim Državama, Savezna Država Ohio

### NN 49/1999 (20.5.1999.), Odluka o razrješenju Domagoja Sladojevića-Šole dužnosti generalnog konzula Republike Hrvatske u Sjedinjenim Američkim Državama, Savezna Država Ohio

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 23. Zakona o vanjskim poslovima (»Narodne
novine«, broj 48/96.), donosim

## ODLUKU

### O RAZRJEŠENJU DUŽNOSTI GENERALNOG KONZULA REPUBLIKE HRVATSKE U SJEDINJENIM AMERIČKIM DRŽAVAMA

DOMAGOJ SLADOJEVIĆ-ŠOLA razrješuje se dužnosti
generalnog konzula Republike Hrvatske u Sjedinjenim Američkim
Državama, Savezna Država Ohio, sa sjedištem u Clevelandu.

Ova Odluka stupa na snagu danom donošenja.

Broj: 081-99-918/2
Zagreb, 14. svibnja 1999.

Predsjednik
Republike Hrvatske **dr. Franjo Tuđman**

Odluka, NN 49/1999-940
## Odluka o imenovanju Domagoja Sladojevića-Šole za generalnog konzula Republike Hrvatske u Sjedinjenim Američkim Državama, Savezna Država Illinois

### NN 49/1999 (20.5.1999.), Odluka o imenovanju Domagoja Sladojevića-Šole za generalnog konzula Republike Hrvatske u Sjedinjenim Američkim Državama, Savezna Država Illinois

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka
17. Zakona o vanjskim poslovima (»Narodne novine« broj
48/96.), donosim

## ODLUKU

kojom se imenuje DOMAGOJ SLADOJEVIĆ-ŠOLA za generalnog
konzula Republike Hrvatske u Sjedinjenim Američkim Državama,
Savezna Država Illinois, sa sjedištem u Chicagu i konzularnim
područjem koje obuhvaća sljedeće savezne države:
Minnesota, Wisconsin, Michigan, Iowa, Missouri, Arkansas, Louisiana,
Indiana i Illinois.

Broj: 081-99-927/2
Zagreb, 14. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 49/1999-941
## Odluka o utvrđivanju interesa Republike Hrvatske za izgradnju međunarodnog cestovnog graničnog prijelaza Vinjani Donji - Gorica

### NN 49/1999 (20.5.1999.), Odluka o utvrđivanju interesa Republike Hrvatske za izgradnju međunarodnog cestovnog graničnog prijelaza Vinjani Donji - Gorica

# VLADA REPUBLIKE HRVATSKE

Na temelju članka 9. Zakona o izvlaštenju (»Narodne
novine«, br. 9/94 i 35/94), Vlada Republike Hrvatske je na
sjednici održanoj 13. svibnja 1999. godine, donijela

## ODLUKU

### O UTVRÐIVANJU INTERESA REPUBLIKE HRVATSKE ZA IZGRADNJU MEÐUNARODNOG CESTOVNOG GRANIČNOG PRIJELAZA VINJANI DONJI - GORICA

I.

Izgradnja međunarodnog cestovnog graničnog prijelaza
Vinjani Donji - Gorica, u k. o. Vinjani, u interesu je Republike
Hrvatske.

II.

Interes Republike Hrvatske iz točke I. ove Odluke utvrđuje
se, na temelju plana izvlaštenja koji sadrži parcelacijski
elaborat izrađen na temelju lokacijske dozvole (klasa: UP/I-350-05/98-02/0015,
urbroj: 531-02/2-98-10/IKB) od 6. studenoga 1998. godine izdane
od strane Ministarstva prostornog uređenja, graditeljstva
i stanovanja, te grafičkog priloga izrađenog u mjerilu
1.2880 od strane Projektnog biroa IPZ - Niskogradnja d.o.o., Zagreb,
broj: TD 255/97/1233/97, iz listopada 1998. godine.

III.

Ova Odluka stupa na snagu danom objave u »Narodnim novinama«.

Klasa: 943-03/99-01/04
Urbroj: 5030109-99-1
Zagreb, 13. svibnja 1999.

Predsjednik
**mr. Zlatko Mateša,** v. r.

Odluka, NN 49/1999-942
## Uredba o dopuni Zakona o izmjenama i dopunama Zakona o osiguranju

### NN 50/1999 (21.5.1999.), Uredba o dopuni Zakona o izmjenama i dopunama Zakona o osiguranju

# VLADA REPUBLIKE HRVATSKE

Na temelju članka 1. stavka 3. Zakona o ovlasti Vlade Republike
Hrvatske da uredbama uređuje pojedina pitanja iz djelokruga
Zastupničkog doma Hrvatskoga državnoga sabora (»Narodne
novine«, broj 131/98), Vlada Republike Hrvatske je na sjednici
održanoj 13. svibnja 1999. godine, donijela

## UREDBU

### O DOPUNI ZAKONA O IZMJENAMA I DOPUNAMA ZAKONA O OSIGURANJU

Članak 1.

U Zakonu o izmjenama i dopunama Zakona o osiguranju (»Narodne
novine«, broj 20/97), u članku 50. dodaje se novi
stavak 2. koji glasi:

»Društva za osiguranje koja su prema odredbama Zakona
o osiguranju (»Narodne novine«, broj 9/94) obavljala
poslove mirovinskog osiguranja, mogu nastaviti obavljati ove poslove,
uz obvezu da svoju organizaciju i poslovanje usklade s odredbama
Zakona o mirovinskim osiguravajućim društvima i isplati
mirovina na temelju individualne kapitalizirane štednje i
Zakona o obveznim i dobrovoljnim mirovinskim fondovima, do 31.
prosinca 2000. godine.«.

Članak 2.

Ova Uredba stupa na snagu danom objave u »Narodnim novinama«.

Klasa: 453-02/93-01/02
Urbroj: 5030104-99-2
Zagreb, 13. svibnja 1999.

Predsjednik
**mr. Zlatko Mateša,** v. r.

Uredba, NN 50/1999-945
## Pravilnik o izmjenama i dopunama Pravilnika o visini pristojbi za obvezne veterinarsko-sanitarne preglede i kontrole

### NN 50/1999 (21.5.1999.), Pravilnik o izmjenama i dopunama Pravilnika o visini pristojbi za obvezne veterinarsko-sanitarne preglede i kontrole

# MINISTARSTVO POLJOPRIVREDE I ŠUMARSTVA REPUBLIKE HRVATSKE

Temeljem članka 108. stavka 1. točke 2. te stavka
2. istog članka Zakona o veterinarstvu (»Narodne novine«,
br. 70/97), ministar poljoprivrede i šumarstva donosi

## PRAVILNIK

### O IZMJENAMA I DOPUNAMA PRAVILNIKA O VISINI  PRISTOJBI ZA OBVEZNE VETERINARSKO--SANITARNE PREGLEDE I KONTROLE

Članak 1.

U Pravilniku o visini pristojbi za obvezne veterinarsko-sanitarne
preglede i kontrole (»Narodne novine«, br. 19/97 i 33/99),
u članku 2. točki 2. stavak prvi mijenja se tako
da glasi:

»Pristojba za obvezne veterinarsko-sanitarne preglede i kontrole
pošiljaka riba, rakova, školjki, puževa, žaba
i ribljih proizvoda pri utovaru, istovaru i pretovaru iznosi za
pošiljke:

```

        	   do 50 kg 			 15,00 kn
       		  51-100 kg 			 25,00 kn
      		 101-200 kg 			 40,00 kn
      	         201-500 kg 			 90,00 kn
    	       501-1 000 kg 			150,00 kn
  	     1 001-2 500 kg 			250,00 kn
  	     2 501-5 000 kg 			300,00 kn
 	    5 001-10 000 kg 			350,00 kn
za svakih daljnjih 1 000 kg 		         40,00 kn.«
```

Članak 2.

U članku 3. stavak 3. mijenja se tako da glasi:

»Pristojbe iz stavka 1. točke 2. ovog članka,
propisane za svinje, ne odnose se na pregled svinja na trihinelozu
u obrtničkim objektima, koji se naplaćuje posebno:

- do 40 dnevnih klanja - 25,00 kn po komadu

- od 41 - 100 dnevnih klanja - 1000,00 kn ukupno

- iznad 100 dnevnih klanja - primjenjuje se način izračunavanja
istovjetan prethodnim alinejama.«

Članak 3.

U članku 4. stavku 3., riječi: »dinamika klanja«
zamjenjuju se riječima: »dinamika proizvodnje, odredbe
i preradbe«.

Članak 4.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-01/99-01/41
Urbroj: 525-01-99-01
Zagreb, 29. travnja 1999.

Ministar **mr. sc. Ivan Ðurkić,** v. r.

Pravilnik, NN 50/1999-947
## Rješenje o imenovanju predstavnika Republike Hrvatske u Vijeće arbitara i Vijeće miritelja Međunarodnog centra za rješavanje ulagačkih sporova

### NN 51/1999 (24.5.1999.), Rješenje o imenovanju predstavnika Republike Hrvatske u Vijeće arbitara i Vijeće miritelja Međunarodnog centra za rješavanje ulagačkih sporova

# VLADA REPUBLIKE HRVATSKE

Na temelju članka 13. Konvencije o rješavanju ulagačkih
sporova između država i državljana drugih država
(»Narodne novine - Dodatak međunarodni ugovori«,
broj 2/98) i članka 30. stavka 4. Zakona o Vladi Republike
Hrvatske (»Narodne novine«, broj 101/98), Vlada Republike
Hrvatske je na sjednici održanoj 20. svibnja 1999. godine
donijela

## RJEŠENJE

### O IMENOVANJU PREDSTAVNIKA REPUBLIKE HRVATSKE U VIJEĆE ARBITARA I VIJEĆE MIRITELJA MEÐUNARODNOG CENTRA ZA RJEŠAVANJE ULAGAČKIH SPOROVA

I.

U Vijeće arbitara Međunarodnog centra za rješavanje
ulagačkih sporova, imenuju se:

- mr. Nenad Šepić, predsjednik Visokog trgovačkog
suda Republike Hrvatske,

- dr. Branko Vukmir, glavni pravni savjetnik, Hrvatska agencija
za promicanje ulaganja,

- dr. Jakša Barbić, sveučilišni profesor,
Pravni fakultet u Zagrebu,

- dr. Krešimir Sajko, sveučilišni profesor, Pravni
fakultet u Zagrebu.

II.

U Vijeće miritelja Međunarodnog centra za rješavanje
ulagačkih sporova, imenuju se:

- dr. Ivo Grbin, sudac Vrhovnog suda Republike Hrvatske,

- Milivoj Goldštajn, član Uprave Zagrebačke
banke d.d., Zagreb,

- mr. Pave Dević, odvjetnik, Odvjetnički ured Pave
Dević, Opatija,

- dr. Milijan Sesar, sveučilišni profesor, Pravni
fakultet u Splitu.

III.

Ministarstvo gospodarstva će o imenovanjima iz točaka
I. i II. ovog Rješenja izvijestiti glavnog tajnika Međunarodnog
centra za rješavanje ulagačkih sporova.

Klasa: 018-05/97-01/09
Urbroj: 5030114-99-1
Zagreb, 20. svibnja 1999.

Predsjednik
**mr. Zlatko Mateša,** v. r.

Rješenje, NN 51/1999-952
## Odluka o obavješćivanju Hrvatske narodne banke o zaduženju pojedinog dužnika kod banke u iznosu većem od pet milijuna kuna

### NN 51/1999 (24.5.1999.), Odluka o obavješćivanju Hrvatske narodne banke o zaduženju pojedinog dužnika kod banke u iznosu većem od pet milijuna kuna

# HRVATSKA NARODNA BANKA

Na temelju članka 49. Zakona o bankama (»Narodne novine«
161/98) i članka 67. stavka 1. točka 23. Zakona
o Hrvatskoj narodnoj banci (»Narodne novine« 35/95 -
pročišćeni tekst), Savjet Hrvatske narodne banke
na sjednici održanoj 19. svibnja 1999. godine, donio je

## ODLUKU

### O OBAVJEŠĆIVANJU HRVATSKE NARODNE BANKE O ZADUŽENJU POJEDINOG DUŽNIKA KOD BANKE U IZNOSU VEĆEM OD PET MILIJUNA KUNA

I.

Banke su dužne obavješćivati Hrvatsku narodnu
banku o dužnicima čije zaduženje u bilo kojem
trenutku za vrijeme tri kalendarska mjeseca prije datuma prijave
premašuje iznos od pet milijuna kuna.

II.

Zaduženjem pojedinog dužnika kod banke u smislu ove
Odluke smatraju se svi dospjeli i nedospjeli kratkoročni
i dugoročni krediti, obračunate kamate, ulaganja
u dužničke vrijednosne papire, ostala potraživanja
koja se mogu rasporediti na dotičnog dužnika i potencijalne
obveze.

III.

Pod dužnikom iz točke II. ove Odluke smatraju se i
povezane osobe kako je navedeno u članku 26. Zakona o bankama.

IV.

Banke sastavljaju izvješća iz točke I. ove Odluke
za sljedeća razdoblja:

od 1. siječnja do 31. ožujka i dostavljaju Hrvatskoj
narodnoj banci do 15. travnja;

od 1. travnja do 30. lipnja i dostavljaju Hrvatskoj narodnoj
banci do 15. srpnja;

od 1. srpnja do 30. rujna i dostavljaju Hrvatskoj narodnoj banci
do 15. listopada;

od 1. listopada do 31. prosinca i dostavljaju Hrvatskoj narodnoj
banci do 15. siječnja.

Hrvatska narodna banka propisuje uputu i obrasce za sastavljanje
izvješća.

V.

Banka sastavlja, prema posebnom zahtjevu Hrvatske narodne banke,
izvještaje i prema stanju na dan iz zahtjeva Hrvatske narodne
banke i u roku koji odredi Hrvatska narodna banka.

VI.

Prve izvještaje iz točke I. ove Odluke banke sastavljaju
za razdoblje od 1. srpnja do 30. rujna 1999. godine i dostavljaju
Hrvatskoj narodnoj banci do 15. listopada 1999. godine.

VII.

Pod pojmom banke u smislu ove Odluke podrazumijevaju se i štedionice
iz članka 119. Zakona o bankama.

VIII.

Danom stupanja na snagu ove Odluke prestaje važiti Odluka
o obavješćivanju Hrvatske narodne banke o zaduženju
pojedinog dužnika kod banke u iznosu većem od pet milijuna
kuna (»Narodne novine« 80/98).

IX.

Ova Odluka stupa na snagu 1. srpnja 1999. godine.

O.br. 503/99.
Zagreb, 19. svibnja 1999.

Predsjednik Savjeta
Hrvatske narodne banke
guverner
Hrvatske narodne banke **dr. Marko Škreb,** v. r.

Odluka, NN 51/1999-955
## Odluka o određivanju naknade za troškove polaganja stručnog bankarskog ispita

### NN 51/1999 (24.5.1999.), Odluka o određivanju naknade za troškove polaganja stručnog bankarskog ispita

# HRVATSKA NARODNA BANKA

Na temelju članka 67. točke 23. Zakona o Hrvatskoj
narodnoj banci (pročišćeni tekst - »Narodne
novine«, br. 35/95) u svezi članka 24. stavak 2. Zakona
o bankama (»Narodne novine«, br. 161/98) i članka
4. stavak 2. Pravilnika o stručnom bankarskom ispitu (»Narodne
novine«, br. 32/99), Savjet Hrvatske narodne banke na sjednici
održanoj 19. svibnja 1999. godine donio je sljedeću

## ODLUKU

1. Određuje se naknada za troškove polaganja stručnog
bankarskog ispita u iznosu od 2.000,00 kn.

2. Naknada za troškove polaganja stručnog bankarskog
ispita uplaćuje se na žiro-račun Hrvatske narodne
banke broj 30102-611-16.

3. Ova Odluka stupa na snagu danom objavljivanja u »Narodnim
novinama«.

O.br. 505/99.
Zagreb, 19. svibnja 1999.

Predsjednik Savjeta
Hrvatske narodne banke
guverner
Hrvatske narodne banke **dr. Marko Škreb,** v. r.

Odluka, NN 51/1999-957
## Pravilnik o izmjeni i dopuni Pravilnika o načinu propisivanja, izdavanja i naplaćivanja lijekova

### NN 51/1999 (24.5.1999.), Pravilnik o izmjeni i dopuni Pravilnika o načinu propisivanja, izdavanja i naplaćivanja lijekova

# HRVATSKI ZAVOD ZA ZDRAVSTVENO OSIGURANJE

Na osnovi članka 104. Zakona o zdravstvenom osiguranju
(»Narodne novine«, br. 1/97 - pročišćeni
tekst, 109/97, 13/98, 88/98, 10/99 i 34/99) i članka 14.
Statuta Hrvatskog zavoda za zdravstveno osiguranje (»Narodne
novine«, broj 1/94), Upravno vijeće Hrvatskog zavoda
za zdravstveno osiguranje na 13. sjednici održanoj 17. svibnja
1999. godine, donijelo je

## PRAVILNIK

### O IZMJENI I DOPUNI PRAVILNIKA O NAČINU PROPISIVANJA, IZDAVANJA I NAPLAĆIVANJA LIJEKOVA

Članak 1.

U Pravilniku o načinu propisivanja, izdavanja i naplaćivanja
lijekova (»Narodne novine«, broj 31/99 - pročišćeni
tekst - u daljnjem tekstu: Pravilnik), članak 12. mijenja
se i glasi:

»Na jedan recept može se propisati lijek u količini
koja odgovara objektivnom zdravstvenom stanju bolesnika i prirodi
bolesti, ali najviše do dva pakiranja lijeka.

U slučaju pružanja hitne medicinske pomoći na
jedan recept propisuje se lijek u količini potrebnoj za
liječenje najviše do tri dana, uz obvezno označavanje
oznakama iz članka 9. Pravilnika«.

Članak 2.

U članku 13. u stavci 1. iza riječi: »fenobarbitona«
briše se broj: »3,0« i upisuje broj: »2,0«.

Članak 3.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 025-04/99-01/60
Urbroj: 338-01-04-99-1
Zagreb, 17. svibnja 1999.

Predsjednik
Upravnog vijeća Hrvatskog zavoda
za zdravstveno osiguranje **doc. dr. sc. Mate Ljubičić,** v. r.

Pravilnik, NN 51/1999-958
## Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 51/1999 (24.5.1999.), Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

Na osnovi članka 104. Zakona o zdravstvenom osiguranju ("Narodne novine"
broj: 75/93, 55/96, 109/97, 13/98, 88/98 i 150/98) i članka 14. Statuta
Hrvatskog zavoda za zdravstveno osiguranje ("Narodne novine", broj 1/94),
Upravno vijeće Hrvatskog zavoda za zdravstveno osiguranje na 13. sjednici
održanoj 17. svibnja 1999. godine, donijelo je

## PRAVILNIK

### O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog
zdravstvenog osiguranja ("Narodne novine", broj: 43/99 - u daljnjem tekstu:
Pravilnik), tiskanica: "Potvrda o plaći" iz članka 52. stavka 2. Pravilnika
koja je otisnuta uz Pravilnik, mijenja se i glasi:

![](dodatni/372166.gif)

NAPUTAK O NAČINU ISPUNJAVANJA

- Potvrda se ispunjava u dva primjerka od kojih jedan
zadržava poslodavac. Uz navedeni primjerak poslodavac je obvezan čuvati
izvorne podatke na osnovi kojih je izradio ovu potvrdu, kako bi se mogla
obaviti provjera podataka.

(1) Upisuje se iznos plaće koja je na osnovi Ugovora o
radu, a prema osnovama i mjerilima koji su utvrđeni općim aktom poslodavaca
o raspodjeli plaće obračunata zaposleniku za rad u punom, skraćenom i produženom
radnom vremenu, nadoknade plaće isplaćene po odredbama Zakona o radu, nadoknade
plaće isplaćene na teret poslodavca te alikvotni dio plaće po osnovi razlika
koje se odnose na odnosni mjesec (članak 75. Pravilnika).

(2) Upisuje se iznos obračunske plaće umanjene za zakonom
propisane poreze, prireze i doprinose, s tim da se:

a) ako je u odnosnom mjesecu isplaćeno više plaća upisuje
se zbroj isplaćenih plaća

b) ako u odnosnom mjesecu nije bila isplaćena niti jedna
plaća upisuje iznos 0 (nula)

(3) Upisuju se sati prema kalendaru radnog vremena poslodavca
za prethodnih šest mjeseci (mjesece navedene u stupcu: "Isplata izvršena
u mjesecu/godini"), neovisno da li je u navedenim mjesecima isplaćena plaća.

(4) Upisuje se iznos koji se dobiva kada se zbroj ukupno
isplaćenih plaća podijeli s brojem sati prema kalendaru radnog vremena
poslodavca.

(5) Upisuje se: "po satu" ili "po danu".

Članak 2.

Ovaj Pravilnik stupa na snagu osmog dana od dana objave u "Narodnim
novinama", a primjenjuje se od 1. lipnja 1999.

Klasa: 025-04/99-01/62
Urbroj: 338-01-04-99-1
Zagreb, 17. svibnja 1999.

Predsjednik
Upravnog vijeća Hrvatskog zavoda
za zdravstveno osiguranje **doc. dr. sc. Mate Ljubičić,** v. r.

Pravilnik, NN 51/1999-959
## Pravilnik o izmjeni i dopuni Pravilnika o uvjetima i načinu ostvarivanja prava iz obveznog zdravstvenog osiguranja za bolničko liječenje medicinskom rehabilitacijom i fizikalnom terapijom u kući

### NN 51/1999 (24.5.1999.), Pravilnik o izmjeni i dopuni Pravilnika o uvjetima i načinu ostvarivanja prava iz obveznog zdravstvenog osiguranja za bolničko liječenje medicinskom rehabilitacijom i fizikalnom terapijom u kući

# HRVATSKI ZAVOD ZA ZDRAVSTVENO OSIGURANJE

Na osnovi odredbi članka 17. Zakona o zdravstvenom osiguranju
(»Narodne novine«, broj 1/97 - pročišćeni
tekst, 109/97, 13/98, 88/98, 10/99 i 34/99), članka 13.
Statuta Hrvatskog zavoda za zdravstveno osiguranje (»Narodne
novine«, broj 1/94) i članka 31. Pravilnika o uvjetima
i načinu ostvarivanja prava na zdravstvenu zaštitu
(»Narodne novine« broj 2/96, 26/96, 104/97 i 22/98),
Upravno vijeće Hrvatskog zavoda za zdravstveno osiguranje
na 13. sjednici održanoj 17. svibnja 1999. godine, donijelo
je

## PRAVILNIK

### O IZMJENI I DOPUNI PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA ZA BOLNIČKO LIJEČENJE MEDICINSKOM REHABILITACIJOM I FIZIKALNOM TERAPIJOM U KUĆI

Članak 1.

U Pravilniku o uvjetima i načinu ostvarivanja prava iz
obveznog zdravstvenog osiguranja za bolničko liječenje
medicinskom rehabilitacijom i fizikalnom terapijom u kući
(»Narodne novine«, broj 26/96, 79/97 i 31/99) u članku
3. stavku 2. briše se tekst: »pod nadzorom« i dodaje
tekst: »na osnovi mišljenja«.

Članak 2.

U članku 6. stavku 3. podstavka 1. mijenja se i glasi:
»-me

hanoterapija«, a podstavka 8. mijenja se i glasi: »-priprema
oštećenog dijela tijela za prihvat ortopedskog pomagala«.

Članak 3.

U članku 10. stavku 2. briše se tekst: »ili postoje
kontraindikacije«.

Članak 4.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 025-04/99-01/61
Urbroj: 338-01-04-99-1
Zagreb, 17. svibnja 1999.

Predsjednik
Upravnog vijeća Hrvatskog zavoda
za zdravstveno osiguranje **doc. dr. sc. Mate Ljubičić,** v. r.

Pravilnik, NN 51/1999-960
## Ispravak Upute za primjenu Uredbe o izmjenama i dopunama Zakona o platnom prometu u zemlji

### NN 51/1999 (24.5.1999.), Ispravak Upute za primjenu Uredbe o izmjenama i dopunama Zakona o platnom prometu u zemlji

Nakon uspoređivanja s izvornim tekstom utvrđena je pogreška
u Uputi za primjenu Uredbe o izmjenama i dopunama Zakona o platnom
prometu u zemlji, objavljenoj u »Narodnim novinama«,
broj 43, od 5. svibnja 1999. godine, te se daje

## ISPRAVAK

### UPUTE ZA PRIMJENU UREDBE O IZMJENAMA I DOPUNAMA ZAKONA O PLATNOM PROMETU U ZEMLJI

U točki 9. riječi »kao i fizičke osobe
koje obavljaju registriranu djelatnost«, brišu se.

**NAPOMENA:** Izvršena je ispravka na web stranici u broju 43 iz 1999. godine.

Broj: I-1389/99-3
Zagreb, 17. svibnja 1999.

Glavni direktor **Dinko Zidarević,** v. r.

Ostalo, NN 51/1999-961
## Odluka o razrješenju i izboru člana Odbora za hrvatske branitelje iz Domovinskog rata Županijskog doma Hrvatskoga državnog sabora

### NN 52/1999 (26.5.1999.), Odluka o razrješenju i izboru člana Odbora za hrvatske branitelje iz Domovinskog rata Županijskog doma Hrvatskoga državnog sabora

# ŽUPANIJSKI DOM HRVATSKOGA DRŽAVNOG SABORA

Na temelju članka 148. Poslovnika Županijskog doma
Hrvatskoga državnog sabora (»Narodne novine« br.
55/95. i 28/96.), Županijski dom Hrvatskoga državnog
sabora, na sjednici održanoj 5. svibnja 1999., donio je

## ODLUKU

### O RAZRJEŠENJU I IZBORU ČLANA ODBORA ZA HRVATSKE BRANITELJE IZ DOMOVINSKOG RATA ŽUPANIJSKOG DOMA HRVATSKOGA DRŽAVNOG SABORA

I.

Razrješuje se MARKO MARIČEVIĆ dužnosti
člana Odbora za hrvatske branitelje iz Domovinskog rata
Županijskog doma Hrvatskoga državnog sabora.

II.

Za člana Odbora za hrvatske branitelje iz Domovinskog rata
Županijskog doma Hrvatskoga državnog sabora bira se
MARINKO LIOVIĆ.

Klasa: 080-02/99-07/01
Zagreb, 5. svibnja 1999.

ŽUPANIJSKI DOM
HRVATSKOGA DRŽAVNOG SABORA

Predsjednica
Županijskog doma
Hrvatskoga državnog sabora
**prof. dr. Katica Ivanišević,** v. r.

Odluka, NN 52/1999-963
## Odluka o osnivanju Konzulata Republike Hrvatske u Portugalskoj Republici

### NN 52/1999 (26.5.1999.), Odluka o osnivanju Konzulata Republike Hrvatske u Portugalskoj Republici

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka
17. Zakona o vanjskim poslovima (»Narodne novine« broj
48/96.), donosim

## ODLUKU

### O OSNIVANJU KONZULATA REPUBLIKE HRVATSKE U PORTUGALSKOJ REPUBLICI, SA SJEDIŠTEM U FUNCHALU

Osniva se Konzulat Republike Hrvatske u Portugalskoj Republici,
sa sjedištem u Funchalu, na čelu s počasnim
konzulom i konzularnim područjem koje obuhvaća Autonomno
područje Madeire.

Ova Odluka stupa na snagu danom donošenja.

Broj: 081-99-958/2
Zagreb, 19. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 52/1999-964
## Odluka o imenovanju Regina Maria Anjo Franco de Sousa počasnim konzulom Republike Hrvatske u Portugalskoj Republici

### NN 52/1999 (26.5.1999.), Odluka o imenovanju Regina Maria Anjo Franco de Sousa počasnim konzulom Republike Hrvatske u Portugalskoj Republici

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka
17. Zakona o vanjskim poslovima (»Narodne novine« broj
48/96.), donosim

## ODLUKU

kojom se imenuje REGINA MARIA ANJO FRANCO DE SOUSA za počasnog
konzula Republike Hrvatske u Portugalskoj Republici, sa sjedištem
u Funchalu i konzularnim područjem koje obuhvaća
Autonomno područje Madeire.

Broj: 081-99-959/2
Zagreb, 19. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 52/1999-965
## Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat i za izvanrednog i opunomoćnog veleposlanika Republike Hrvatske u Repub

### NN 52/1999 (26.5.1999.), Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat i za izvanrednog i opunomoćnog veleposlanika Republike Hrvatske u Repub

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

kojom postavljam dr. DRAGU ŠTAMBUKA izvanrednog i opunomoćenog
veleposlanika Republike Hrvatske u Arapskoj Republici Egipat,
i za izvanrednog i opunomoćenog veleposlanika Republike
Hrvatske u Republici Jemen, sa sjedištem u Kairu.

Ova Odluka stupa na snagu danom donošenja.

Broj: 081-99-952/2
Zagreb, 19. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 52/1999-966
## Odluka o razrješenju Miroslava Međimorca dužnosti pomoćnika ministra vanjskih poslova

### NN 52/1999 (26.5.1999.), Odluka o razrješenju Miroslava Međimorca dužnosti pomoćnika ministra vanjskih poslova

# PREDSJEDNIK REPUBLIKE HRVATSKE

Na osnovi članka 42. stavka 2. Zakona o sustavu državne
uprave (»Narodne novine« broj 75/93.), donosim

## ODLUKU

### O RAZRJEŠENJU POMOĆNIKA MINISTRA VANJSKIH POSLOVA

MIROSLAV MEÐIMOREC razrješuje se dužnosti pomoćnika
ministra vanjskih poslova Republike Hrvatske, radi odlaska na
novu dužnost.

Ova Odluka stupa na snagu 1. kolovoza 1999.

Broj: 081-99-950/2
Zagreb, 19. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 52/1999-967
## Odluka o postavljenju Miroslava Međimorca za izvanrednog i opunomoćnog veleposlanika Republike Hrvatske u Švicarskoj Konfederaciji

### NN 52/1999 (26.5.1999.), Odluka o postavljenju Miroslava Međimorca za izvanrednog i opunomoćnog veleposlanika Republike Hrvatske u Švicarskoj Konfederaciji

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

kojom postavljam MIROSLAVA MEÐIMORCA za izvanrednog i opunomoćenog
veleposlanika Republike Hrvatske u Švicarskoj Konfederaciji,
sa sjedištem u Bernu.

Ova Odluka stupa na snagu 2. kolovoza 1999.

Broj: 081-99-951/2
Zagreb, 19. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 52/1999-968
## Odluka o postavljenju Željka Kirinčića za izvanrednog i opunomoćenog veleposlanika Republike Hrvatske u Narodnoj Republici Kini

### NN 52/1999 (26.5.1999.), Odluka o postavljenju Željka Kirinčića za izvanrednog i opunomoćenog veleposlanika Republike Hrvatske u Narodnoj Republici Kini

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

kojom postavljam ŽELJKA KIRINČIĆA za izvanrednog
i opunomoćenog veleposlanika Republike Hrvatske u Narodnoj
Republici Kini, sa sjedištem u Pekingu.

Ova Odluka stupa na snagu 10. kolovoza 1999.

Broj: 081-99-948/2
Zagreb, 19. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 52/1999-969
## Uredba o određivanju granice pomorskog dobra na dijelu k.o. Kampor

### NN 52/1999 (26.5.1999.), Uredba o određivanju granice pomorskog dobra na dijelu k.o. Kampor

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 20. svibnja 1999. godine, donijela

## UREDBU

### O ODREÐIVANJU GRANICE POMORSKOG DOBRA NA DIJELU K.O. KAMPOR

Članak 1.

Ovom Uredbom određuje se granica pomorskog dobra na dijelu
k.o. Kampor, na području obalnog pojasa hotelskog naselja
Suha Punta.

Članak 2.

Granica pomorskog dobra iz članka 1. ove Uredbe započinje
na morskoj obali u točki 1 koja predstavlja istočni
kut betoniranog sunčališta u uvali Matovica. Od točke
1 granica pomorskog dobra nastavlja kameno-betonskim podzidom
istočnog ruba sunčališta do njegovog kraja
odnosno točke 2, od kuda granica produžava do istočnog
kuta teniskog igrališta odnosno točke 3. Od točke
3 granica prati južni rub teniskog igrališta i dolazi
do točke 4 odnosno južnog kuta teniskog igrališta.
Od točke 4 granica nastavlja kopnenim rubom trim staze
sve do točke 5 od kuda nastavlja kopnenim rubom puta uz
more. Prateći kopneni rub puta uz more granica dolazi do
točke 6 odnosno terase ugostiteljskog objekta hotela »Karolina«.
Od točke 6 granica prati kopneni rub terase do točke
7 od kuda ponovo nastavlja kopnenim rubom puta uz more do njegovog
završetka odnosno točke 8. Od točke 8 granica
prelazeći pristupnu cestu produžava do južnog
ruba teniskog igrališta u uvali Suha Punta, odnosno do točke
9. Od točke 9 granica prati zapadni rub teniskog igrališta
do njegovog zapadnog kuta odnosno do točke 10. Od točke
10 granica nastavlja paralelno i na istoj udaljenosti od kameno-betonskog
podzida prema zapadu i u točki 11 siječe gromaču.
U točki 11 granica se lomi i pravcem gromače ide
prema morskoj obali kamo izbija u točki 12. gdje granica
i završava, a sve kako je nacrtano i označeno u grafičkom
prilogu, na kopiji katastarskog plana k.o. Kampor, broj lista
plana 16, u mjerilu 1 : 2904 i na snimci stvarnog stanja, broj
lista plana 1. 2 i 3 u mjerilu 1 : 1000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe, nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/21
Urbroj: 5030116-99-1
Zagreb, 20. svibnja 1999.

Predsjednik
**mr. Zlatko Mateša,** v. r.

Uredba, NN 52/1999-971
## Uredba o određivanju granice pomorskog dobra na dijelu k.o. Banjol

### NN 52/1999 (26.5.1999.), Uredba o određivanju granice pomorskog dobra na dijelu k.o. Banjol

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 42/96), Vlada Republike Hrvatske
je na sjednici održanoj 20. svibnja 1999. godine, donijela

## UREDBU

### O ODREÐIVANJU GRANICE POMORSKOG DOBRA NA DIJELU K.O. BANJOL

Članak 1.

Ovom Uredbom određuje se granica pomorskog dobra na dijelu
k.o. Banjol, na području obalnog pojasa ispred restauranta
Banjol.

Članak 2.

Granica pomorskog dobra iz članka 1. ove Uredbe započinje
na morskoj obali u točki 1 koja predstavlja presjek pravca
morske obale i pravca jugoistočne međe k.č..
36/3. Od točke 1 granica ide prema sjeveroistoku najprije
pravcem međe, pa nadalje međom u duljini od 6,0 m, od
njegovog početka, gdje dolazi do točke 2. Od točke
2 granica ide do zapadnog kuta terase, odnosno točke 3,
od kuda nastavlja do točke 4 koja je od zapadnog ruba zida
uz more, okomito prema sjeveru udaljena 6,0 m. Od točke
4 granica nastavlja paralalno sa zidom uz more na udaljenosti
6,0 m do istočne međe k.č. 37/4, odnosno točke
5. U točki 5 granica se lomi prema jugozapadu i ide međom
k.č. 37/4 i 38/3, te nastavlja istim pravcem do točke
6 gdje izbija na morsku obalu, gdje granica i završava, a
sve kako je nacrtano i označeno u grafičkom prilogu,
na kopiji katastarskog plana k.o. Banjol, broj lista plana 20
i 21, u mjerilu 1 : 1000 i na snimci stvarnog stanja, u mjerilu
1 : 500.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe, nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-01/20
Urbroj: 5030116-99-1
Zagreb, 20. svibnja 1999.

Predsjednik
**mr. Zlatko Mateša,** v. r.

Uredba, NN 52/1999-972
## Ispravak Zakona o proglašenju Parka prirode "Učka

### NN 52/1999 (26.5.1999.), Ispravak Zakona o proglašenju Parka prirode "Učka

Nakon izvršenog uspoređivanja s izvornim tekstom utvrđena
je pogreška u Zakonu o proglašenju Parka prirode »Učka«
koji je objavljen u »Narodnim novinama« broj 45 od 11.
svibnja 1999., te se daje

## ISPRAVAK

### ZAKONA O PROGLAŠENJU PARKA PRIRODE »UČKA«

U članku 1. umjesto riječi: »od 146 m2
trebaju stajati riječi: »od 146 km2

**NAPOMENA:**Napravljena je ispravka na web stranici u broju 45 iz 1999. godine.

Klasa: 351-01/98-01/06
Zagreb, 19. svibnja 1999.

Tajnik
Zastupničkog doma
Hrvatskoga državnog sabora
**Krešimir Alerić, dipl. iur.,** v. r.

Ostalo, NN 52/1999-977
## Odluka o postavljenju Tvrtka Andrije Mursala izvanrednog i opunomoćenog veleposlanika Republike Hrvatske u Južnoafričkoj Republici, i za izvanrednog i opunomoćenog veleposlanika Republike Hrvatske u Republici Namibiji, sa sjedištem u Pretoriji

### NN 53/1999 (28.5.1999.), Odluka o postavljenju Tvrtka Andrije Mursala izvanrednog i opunomoćenog veleposlanika Republike Hrvatske u Južnoafričkoj Republici, i za izvanrednog i opunomoćenog veleposlanika Republike Hrvatske u Republici Namibiji, sa sjedištem u Pretoriji

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96), donosim

## **ODLUKU**

kojom postavljam TVRTKA ANDRIJU MURSALA izvanrednog i opunomoćenog veleposlanika
Republike Hrvatske u Južnoafričkoj Republici, i za izvanrednog i opunomoćenog
veleposlanika Republike Hrvatske u Republici Namibiji, sa sjedištem u Pretoriji.

Ova Odluka stupa na snagu danom donošenja.

Broj: 081-99-949/2
Zagreb, 24. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 53/1999-978
## Odluka o davanju suglasnosti za sklapanje Ugovora o dodatnom kreditu za dovršetak građenja državne ceste Solin - Klis

### NN 53/1999 (28.5.1999.), Odluka o davanju suglasnosti za sklapanje Ugovora o dodatnom kreditu za dovršetak građenja državne ceste Solin - Klis

# MINISTARSTVO FINANCIJA

Na temelju Odluke Vlade Republike Hrvatske, klasa: 441-03/97-01/07,
urbroj: 5030115-99-1 od 13. svibnja 1999. godine te u sklopu ovlaštenja
iz odredbe čl. 7. st. 2. Zakona o kreditnim poslovima s
inozemstvom (»Narodne novine«, br. 43 od 31. svibnja
1996.), Ministarstvo financija Republike Hrvatske donijelo je
u ime Vlade Republike Hrvatske, na osnovi odredbe čl. 7.
st. 1. Zakona o kreditnim odnosima s inozemstvom, u svezi s odredbama
čl. 42. i čl. 45. Zakona o izvršavanju Državnog
proračuna Republike Hrvatske za 1999. godinu (»Narodne
novine«, br. 167 od 31. prosinca 1998. godine), 25. svibnja
1999. godine sljedeću

## ODLUKU

### O DAVANJU SUGLASNOSTI ZA SKLAPANJE UGOVORA O DODATNOM KREDITU ZA DOVRŠETAK GRAÐENJA DRŽAVNE CESTE SOLIN-KLIS

I.

Odlukom Vlade Republike Hrvatske Ministarstvo financija ovlašteno
je u ime Republike Hrvatske sklopiti Ugovor o dodatnom kreditu
Raiffeisen Zentralbank Österreich AG (RZB) u dodatnom iznosu
od 38.021.886,00 ATS (protuvrijednost 21.000.000,00 kuna) na Tranšu
A kredita za potrebe plaćanja dovršetka građenja
državne ceste Solin Klis u izvedbi udruge Ilbau, Austrija
i PZC, Split. Zajedno s dodatnim kreditom i postojećom Tranšom
A, Nova Tranša A iznosit će ukupno oko 170.000.000,00
ATS. Dodatni kredit imat će iste uvjete i plan otplate kao
i postojeća Tranša A, s konačnim dospijećem
2. veljače 2004. godine. Za ugovaranje dodatnog kredita
RZB bit će plaćeno jednokratno 2% od iznosa kredita
(760.438 ATS).

II.

Ovlašćuje se Ministarstvo financija da sukladno točki
I. ove Odluke ugovori dodatni kredit s RZB i da uskladi svu potrebnu
dokumentaciju uz kredit. Ovlašćuje se ministar financija
ili zamjenik ministra financija za potpisivanje ugovora i dokumenata
uz ugovor o dodatnom kreditu iz točke I. ove Odluke.

III.

Zadužuju se Ministarstvo pomorstva, prometa i veza i Hrvatska
uprava za ceste za provedbu i nadzor ugovora i aneksa ugovora
o građenju, te davanje suglasnosti za isplatu izvoditelju
radova za namjene i potrebe građenja državne ceste Solin-Klis.

IV.

Ova Odluka stupa na snagu 8 dana nakon dana objave.

Klasa: 340-01/97-01/42
Urbroj: 513-14/99-11
Zagreb, 25. svibnja 1999.

Ministar financija
**mr. Borislav Škegro,** v. r.

Odluka, NN 53/1999-979
## Pravilnik o sadržaju i obliku potvrde za sklapanje braka

### NN 53/1999 (28.5.1999.), Pravilnik o sadržaju i obliku potvrde za sklapanje braka

# MINISTARSTVO UPRAVE

Na temelju članka 20. stavka 5. Obiteljskog zakona (»Narodne
novine«, broj 162/98), ministar uprave donosi

## PRAVILNIK

### O SADRŽAJU I OBLIKU POTVRDE ZA SKLAPANJE BRAKA

Članak 1.

Ovim se pravilnikom propisuje oblik i sadržaj potvrde o ispunjavanju
pretpostavki za sklapanje braka utvrđenih Obiteljskim zakonom,
radi sklapanja braka u vjerskom obliku.

Članak 2.

Potvrda se izdaje na obrascu tiskanim uz ovaj pravilnik, što
je njegov sastavni dio. Na obrascu je utvrđen oblik i sadržaj
potvrde.

Članak 3.

Obrazac potvrde svijetlozelene je boje.

U sredini obrasca utisnut je grb Republike Hrvatske u svijetlijoj
nijansi boje obrasca.

Obrazac ima serijski broj a obrojčavanje počinje
od broja jedan.

Veličina obrasca je 21¤29,7 cm.

Članak 4.

Potvrda se izdaje u dva primjerka, koji se uručuju ženiku
i nevjesti uz njihov potpis.

Jedan primjerak potvrde, uz potvrđenje da je brak sklopljen,
službenik vjerske zajednice vraća matičaru koji
je potvrdu izdao, a drugi primjerak zadržava vjerska zajednica.

Članak 5.

Ako vjerska zajednica ima posebno propisanu ispravu iz članka
21. Obiteljskog zakona kojom potvrđuje sklapanje braka, uz
ispravu matičaru dostavlja i jedan primjerak prethodno
izdane Potvrde o ispunjenju pretpostavki za sklapanje braka u
vjerskom obliku.

Članak 6.

O izdanim potvrdama vodi se evidencija.

Evidencija iz stavka 1. ovog članka sadrži: redni
broj, serijski broj potvrde, ime, prezime i JMBG osoba kojima
se potvrda izdaje, datum izdavanja potvrde, datum vraćanja
potvrde, redni broj i godina upisa sklopljenog braka u maticu
vjenčanih i osobno ime matičara.

Evidencija se vodi u sustavu AOP-a, a može se voditi i ručno.

Evidencija se zaključuje svake kalendarske godine i ovjerava
pečatom nadležnog tijela državne uprave i potpisom
matičara.

Članak 7.

Ovaj pravilnik stupa na snagu osmog dana nakon objave u »Narodnim
novinama« a primjenjuje se od 1. srpnja 1999. godine.

Klasa: 223-03/99-01/966
Urbroj: 515-06-06/1-99-1
Zagreb, 13. svibnja 1999.

Pomoćnik ministra
 **Antun Palarić,** v. r.

![](dodatni/372167.gif)
![](dodatni/372168.gif)

Pravilnik, NN 53/1999-980
## Pravilnik o izmjeni i dopuni Pravilnika o obrascima državnih matica, registru, izvacima i potvrdama koji se izdaju na temelju državnih matica

### NN 53/1999 (28.5.1999.), Pravilnik o izmjeni i dopuni Pravilnika o obrascima državnih matica, registru, izvacima i potvrdama koji se izdaju na temelju državnih matica

# MINISTARSTVO UPRAVE

Na temelju članka 53. Zakona o državnim maticama (»Narodne
novine«, broj 96/93), ministar uprave donosi

## PRAVILNIK

### O IZMJENI I DOPUNI PRAVILNIKA O OBRASCIMA DRŽAVNIH MATICA, REGISTRU, IZVACIMA I POTVRDAMA KOJI SE IZDAJU NA TEMELJU DRŽAVNIH MATICA

Članak 1.

U Pravilniku o obrascima državnih matica, registru, izvacima
i potvrdama koji se izdaju na temelju državnih matica (»Narodne
novine«, broj 105/93, 34/94, 15/95), na obrascima broj 2,
3, 6, 7, 9, 10, 12 i 13 tiskanim uz Pravilnik, riječ »zaključenja«
zamjenjuje se riječju »sklapanja«.

Na obrascima broj 2, 6 i 12 rubrika »Ime i prezime službene
osobe pred kojom je brak zaključen« mijenja se i glasi:
»Ime i prezime službenika vjerske zajednice odnosno
službene osobe pred kojom je brak sklopljen«, a u rubrici
za potpisivanje riječ »Zaručnici« zamjenjuje
se riječima »Bračni drugovi«, riječi
»ženik«, »nevjesta« zamjenjuju se riječima
»muž«, »žena«.

Na obrascu broj 2, rubrike temeljnog upisa »Ime, prezime
i prebivalište punomoćnika« i rubrika »Potpis
službene osobe« se brišu.

Članak 2.

Članak 8. mijenja se i glasi:

»Na temelju matice rođenih izdaju se potvrde o osobnom
stanju građana koje sadrže posljednje važeće
podatke upisane u maticu rođenih, bez bilješki i podataka
o prethodnim promjenama.

Potvrda o rođenju izdaje se na Obrascu broj 11, a Potvrda
o slobodnom bračnom stanju na Obrascu broj 11a.

Obrazac broj 11 bijele je boje a u sredini obrasca utisnut je
grb Republike Hrvatske u svijetloplavoj boji.

Obrazac broj 11a bijele je boje a u sredini obrasca utisnut je
grb Republike Hrvatske u svijetlozelenoj boji.

Veličina obrazaca je 21¤29,7 cm.

Članak 3.

U obrascima propisanim ovim pravilnikom utvrđuje se njihov
sadržaj. Obrazac broj 11 i Obrazac broj 11a tiskani su uz
ovaj pravilnik i čine njegov sastavni dio.

Članak 4.

Obrasci utvrđeni dosadašnjim propisima mogu se upotrebljavati
dok se njihove zalihe ne potroše, osim dosadašnjeg Obrasca
11.

Članak 5.

Ovaj pravilnik stupa na snagu osmog dana od dana objave u »Narodnim
novinama«.

Klasa: 223-01/99-01/0042
Urbroj: 515-06-06/1-99-1
Zagreb, 19. svibnja 1999.

Pomoćnik minista
**Antun Palarić,** v. r.

![](dodatni/372169.gif)
![](dodatni/372170.gif)

Pravilnik, NN 53/1999-982
## Rješenje o određivanju cijene obrazaca potvrda iz državnih matica

### NN 53/1999 (28.5.1999.), Rješenje o određivanju cijene obrazaca potvrda iz državnih matica

# MINISTARSTVO UPRAVE

Na temelju članka 53. stavak 2. Zakona o državnim
maticama »Narodne novine«, broj 96/93, ministar uprave
donosi

## RJEŠENJE

### O ODREÐIVANJU CIJENE OBRAZACA POTVRDA IZ DRŽAVNIH MATICA

I.

Za potvrde iz državnih matica podnositelj zahtjeva plaća
naknadu u sljedećem iznosu:

1. za Potvrdu o rođenju 4 kn

2. za Potvrdu o slobodnom bračnom stanju 5 kn

3. za Potvrdu o ispunjenju pretpostavki
za sklapanje braka u vjerskom obliku. 10 kn

II.

Sredstva ostvarena plaćanjem naknade za izdane isprave iz
točke I. ovog rješenja, prihod su Državnog proračuna.

III.

Ovo rješenje stupa na snagu osmog dana nakon objave u »Narodnim
novinama«.

Klasa: 223-01/99-01/0046
Urbroj: 515-06-06/1-99-1
Zagreb, 21. svibnja 1999.

Pomoćnik ministra
**Antun Palarić,** v. r.

Rješenje, NN 53/1999-984